ဦးနုအစိုးရ

ဦးနုအစိုးရသည် ၁၉၄၈ ခုနှစ် မြန်မာနိုင်ငံလွတ်လပ်ရေးရပြီးနောက် ပထမဆုံးစတင်အုပ်ချုပ်သည့် အစိုးရအဖွဲ့ဖြစ်သည်။ ပြည်တွင်းစစ်အခြေအနေများ ဆိုးရွားလာသည့်အတွက် ရာထူးမှနုတ်ထွက်မှုများ များပြားခဲ့သည်။ သမိုင်း မြန်မာကိုလိုနီ၏ဘုရင်ခံ ဆာ ဟူးဘတ် ရန့်စ်သည် ၁၉၄၆ စက်တင်ဘာတွင် အမှုဆောင်ကောင်စီကို ဖက်ဆစ်ဆန့်ကျင်ရေး ပြည်သူ့လွတ်လပ်ရေးအဖွဲ့ချုပ်၏ အဖွဲ့ဝင်များဖြင့် ဖွဲ့စည်းပေးခဲ့ရာ သခင်အောင်ဆန်းသည် အမှုဆောင်ကောင်စီ၏ ဒုတိယဥက္ကဋ္ဌဖြစ်လာခဲ့သည်။ ထိုအမှုဆောင်ကောင်စီ၏ အဖွဲ့ဝင်များသည် မြန်မာနိုင်ငံလွတ်လပ်ရေးရပြီးလျှင် ဆက်လက်အုပ်ချုပ်မည့် အစိုးရအဖွဲ့လည်းဖြစ်သည်။ သို့သော် ၁၉၄၇ ဇူလိုင် ၁၉ တွင် ဝန်ကြီးများအစည်းအဝေးကိုကျင်းပနေစဉ် မသမာသူအချို့တို့က ရုတ်တရက် အစည်းအဝေးခန်းထဲသို့ ဝင်ရောက်လာ၍ ခေါင်းဆောင်ကြီးများအား ပစ်သတ်ခဲ့သည်။ ထိုသို့လုပ်ကြံခံခဲ့ရသော‌ ခေါင်းဆောင်များမှာ အောက်ပါအတိုင်းဖြစ်သည်။ ဦးအောင်ဆန်း – နန်းရင်းဝန်၊ အမှုဆောင်ကောင်စီဒုတိယဥက္ကဋ္ဌ၊ ကာကွယ်ရေးဝန်ကြီး ဒီးဒုတ်ဦးဘချို – ပြန်ကြားရေးဌာနဝန်ကြီး မန်းဘခိုင် – အလုပ်သမားရေးရာဌာနဝန်ကြီး ဦးဘဝင်း – စီးပွားရေးနှင့် ထောက်ပံ့ရေးဌာနဝန်ကြီး သခင်မြ – ပြည်ထဲရေးဌာနဝန်ကြီး ဦးအဗ္ဗဒူရာဇတ် – ပညာရေးနှင့် အမျိုးသားစီမံကိန်းဌာနဝန်ကြီး စဝ်စံထွန်း– နယ်ခြားဒေသများဆိုင်ရာဌာနဝန်ကြီး ဦးအုန်းမောင် – သယ်ယူပို့ဆောင်ရေးနှင့် လမ်းပန်းဆက်သွယ်ရေးဌာန အတွင်းဝန်) နှင့် ရဲဘော် ကိုထွေး – ဦးအဗ္ဗဒူရာဇတ်၏ သက်တော်စောင့် အာဇာနည် ၉ ဦးလုပ်ကြံခံရပြီးသောအခါ သခင်နုသည် ဘုရင်ခံ၏အမှုဆောင်ကောင်စီသစ်၏ ဒုတိယဥက္ကဋ္ဌဖြစ်လာခဲ့သည်။ သခင်နုသည် အမှုဆောင်ကောင်စီကို "မြန်မာယာယီအစိုးရ" ဟူ၍လည်းကောင်း ဒုတိယဥက္ကဋ္ဌရာထူးကို "ယာယီအစိုးရဝန်ကြီးချုပ်" ဟူ၍လည်းကောင်း၊ ကောင်စီအဖွဲ့ဝင်များကို "ယာယီအစိုးရဝန်ကြီးများ" ဟူ၍လည်းကောင်း အသီးသီးပြောင်းလဲခဲ့သည်။ အစိုးရအဖွဲ့ + စဉ်အမည်ဝန်ကြီးဌာန၁ဦးနုနိုင်ငံတော်ဝန်ကြီးချုပ်၂ဗိုလ်လက်ျာနိုင်ငံတော်ဒုတိယဝန်ကြီးချုပ်၊ ကာကွယ်ရေးဝန်ကြီးဌာန၃အိုင်စီအက်စ် တင်ထွဋ်နိုင်ငံခြားရေးဝန်ကြီးဌာန၄မြန်မာ့အလင်း ဦးတင်ဘဏ္ဍာရေးနှင့် အခွန်တော်ဝန်ကြီးဌာန၅စောစံဘိုးသင်ကရင်ရေးရာဝန်ကြီး၆ဦးထွန်းမြင့်ရှမ်းပြည်နယ်ဆိုင်ရာဌာနဝန်ကြီး၇ဆမားဒူးဝါးဆင်ဝါးနောင်ကချင်ပြည်နယ်ဆိုင်ရာဌာနဝန်ကြီး၈စဝ်ဝဏ္ဏကရင်နီပြည်နယ်ဆိုင်ရာဌာနဝန်ကြီး၉ဦးဘဂျမ်းတရားရေးဝန်ကြီးဌာန၁၀ဦးကိုကိုကြီးကူးသန်းရောင်းဝယ်ရေး၊ ထောက်ပံ့ရေးနှင့် သယ်ယူပို့ဆောင်ရေးဝန်ကြီးဌာန၁၁သခင်တင်သစ်တောရေးနှင့်လယ်ယာစိုက်ပျိုးရေးဝန်ကြီးဌာန၁၂ဦးဝမ္မသူးမောင်ချင်းရေးရာဌာနဝန်ကြီး၁၃ကျော်ငြိမ်းပြည်ထဲရေးဝန်ကြီးဌာန၁၄မန်းဝင်းမောင်လမ်းပန်းအဆောက်အအုံ၊ ဆက်သွယ်ရေးနဲ့အလုပ်သမားဝန်ကြီးဌာန၁၅ဗိုလ်ဖိုးကွန်းပညာရေး၊ ပြည်သူ့ဝန်ထမ်းနှင့် ပြန်လည်ထူထောင်ရေးဝန်ကြီးဌာန၁၆ဟင်္သာတ ဦးမြအမျိုးသားစီမံကိန်းနှင့် စက်မှုလက်မှု ဝန်ကြီးဌာန၁၇ဦးညိုထွန်းပြန်ကြားရေးဝန်ကြီးဌာန၁၈ဗိုလ်စိန်မှန်ဌာနလက်ကိုင်မရှိဝန်ကြီး ကိုးကား Category:ပြည်ထောင်စုအစိုးရအဖွဲ့